ET
C 63/6
Euroopa Liidu Teataja
20.2.2023
Euroopa Kohtu (teine koda) 22. detsembri 2022. aasta otsus (Curtea de Apel Cluji eelotsusetaotlus – Rumeenia) – TJ versus Inspectoratul General pentru Imigrări (Kohtuasi C-392/21) (1) (Eelotsusetaotlus – Sotsiaalpoliitika – Töötajate ohutuse ja tervise kaitse – Direktiiv 90/270/EMÜ – Artikli 9 lõige 3 – Kuvariga töötamine – Töötajate silmade ja nägemise kaitse – Nägemisteravust korrigeerivad erivahendid – Prillid – Soetamine töötaja poolt – Tööandjapoolse kulude kandmise kord) (2023/C 63/07) Kohtumenetluse keel: rumeenia Eelotsusetaotluse esitanud kohus Curtea de Apel Cluj
Põhikohtuasja pooled Kaebaja: TJ Vastustaja: Inspectoratul General pentru Imigrări
Resolutsioon 1.
Nõukogu 29. mai 1990. aasta direktiivi 90/270/EMÜ kuvariga töötamise tervishoiu ja ohutuse miinimumnõuete kohta (viies üksikdirektiiv direktiivi 89/391/EMÜ artikli 16 lõike 1 tähenduses) artikli 9 lõiget 3 tuleb tõlgendada nii, et „nägemisteravust korrigeerivad erivahendid“ selle sätte tähenduses hõlmavad prille, mis on spetsiaalselt mõeldud kuvariga töötamisega seotud nägemishäirete korrigeerimiseks ja ennetamiseks.
Lisaks ei piirdu need „nägemisteravust korrigeerivad erivahendid“ üksnes töö- või ametiülesannete käigus kasutatavate vahenditega. 2.
Direktiivi 90/270 artikli 9 lõikeid 3 ja 4 tuleb tõlgendada nii, et selles sättes ette nähtud, tööandjal lasuvat kohustust pakkuda asjaomastele töötajatele nägemisteravust korrigeerivad erivahendid saab täita kas seeläbi, et tööandja annab sellise vahendi asjaomasele töötajale või seeläbi, et tööandja hüvitab selle vahendi eest kantud kulud, ent mitte töötajale üldise lisatasu maksmisega.
(1)
ELT C 391, 27.9.2021.
Euroopa Kohtu (viies koda) 22. detsembri 2022. aasta otsus (Tribunale Ordinario di Asti eelotsusetaotlus – Itaalia) – WP versus Istituto nazionale della previdenza sociale, Itaalia Vabariik (Kohtuasi C-404/21) (1) (Eelotsusetaotlus – Euroopa Keskpanga (EKP) personal – Riiklikus pensioniskeemis omandatud pensioniõiguste ülekandmine EKP pensioniskeemi – ELL artikli 4 lõige 3 – Lojaalse koostöö põhimõte – EKP teenistustingimused – IIIa lisa artikkel 8 – Riigisisese õigusakti sätte või asjaomase liikmesriigi ja EKP vahelise kokkuleppe puudumine) (2023/C 63/08) Kohtumenetluse keel: itaalia Eelotsusetaotluse esitanud kohus Tribunale Ordinario di Asti